ཚོགས་འདུ་མགོ་འཛུགས་ཀྱི་གཏམ་བཤད་སྐབས་རྒྱ་ནག་གི་སྲིད་འཛིན་ཞི་ཅིན་ཕིན་གྱིས།མ་འོངས་ལོ་གསུམ་དང་ཡང་ན་དེ་ལས་མང་བའི་ནང་ཨ་ཧྥེ་རི་ཁ་དང་མཉམ་ལས་ཀྱི་གསར་གཏོད་གཙོ་བོ་༨ལག་བསྟར་བྱས་པ་བརྒྱུད།ཨ་ཧྥེ་རི་ཁའི་ནང་དུ་ཞིང་ལས་ཆེད་མཁས་པ་༥༠༠གཏང་སྟེ།རང་བྱུང་གོད་ཆག་གི་ཁྲོད་དུ་མནར་གཅོད་མྱོང་བཞིན་པའི་ཨ་ཧྥེ་རི་ཁའི་རྒྱལ་ཁབ་ཚོར་ཨ་སྒོར་ས་ཡ་༡༤༧གྱི་ཟས་རིགས་རོགས་སྐྱོར་བྱ་རྒྱུ་དང་།དེ་བཞིན་རྒྱ་ནག་དང་ཨ་ཧྥེ་རི་ཁའི་བར་མཉམ་ལས་འཛུགས་སྐྲུན་གྱི་ལས་འཆར་བསྒྲིག་སྟེ།རྒྱ་ནག་གི་བཟོ་གྲྭ་ཚོས་ཨ་ཧྥེ་རི་ཁའི་མ་རྐང་བཟོ་ལས་ཡར་རྒྱས་ཀྱི་ཆ་ཤས་ལེན་རྒྱུ་དང་།རྒྱ་ནག་ནང་མེད་པའི་ཚོང་རྫས་ཀྱི་རིགས་ཨ་ཧྥེ་རི་ཁ་ནས་ནང་འདྲེན་དང་།ཨ་ཧྥེ་རི་ཁའི་རྒྱལ་ཁབ་རྣམས་རྒྱལ་སྤྱིའི་ཕྱི་ནང་ཚོང་འདྲེན་ལ་ཞུགས་ཐུབ་པར་རྒྱབ་སྐྱོར་བྱ་རྒྱུ།དེ་བཞིན།ཨ་ཧྥེ་རི་ཁའི་ལྗང་མདོག་ཡར་རྒྱས་ཀྱི་ཕྱོགས་སུ་རོགས་སྐྱོར་གྱི་ལས་གཞི་༥༠དང་།སྨན་དང་བདེ་ཐང་རོགས་སྐྱོར་ལས་གཞི་༥༠།བདེ་སྲུང་ཐད་རོགས་སྐྱོར་ལས་གཞི་༥༠ཙམ་ལག་བསྟར་བྱ་རྒྱུ་དང་།གནམ་གཤིས་ཀྱི་འགྱུར་ལྡོག་དང་བསྟུན་སྣོད་བཅུད་ཁོར་ཡུག་ལ་སྲུང་སྐྱོབ་དང་།ཨ་ཧྥེ་རི་ཁའི་བྱེ་ཐང་ལ་སྔོན་འགོག་དང་སྟངས་འཛིན་བྱས་ཏེ་བདག་མེད་སེམས་ཅན་སྲུང་སྐྱོར་བྱ་རྒྱུ།གཞན་ཡང་།ཨ་ཧྥེ་རི་ཁའི་སློབ་ཕྲུག་ལ་རྒྱ་སྒོར་ཁྲི་༥ཡི་སློབ་ཡོན་རོགས་སྐྱོར་དང་།མི་གྲངས་ཁྲི་༥ལ་ཟབ་སྦྱོང་གི་གོ་སྐབས་སྤྲོད་རྒྱུ།གཞོན་སྐྱེས་༢༠༠༠རྒྱ་ནག་ལ་གཏང་སྟེ་ཉམས་མྱོང་བརྗེ་ལེན་བྱ་རྒྱུ་ཡིན་ལ།ལས་གཞི་དེ་ཚོ་གཅིག་ཕན་གཅིག་གྲོགས་དང་མཉམ་དུ་འཕེལ་རྒྱས་སུ་གཏོང་བའི་ཐབས་ལམ་ཞིག་ཡིན་པ་ལས་ཆབ་སྲིད་ཀྱི་རྒྱབ་ལྗོངས་གང་ཡང་མེད་སྐོར་སོགས་བརྗོད་འདུག